ดัชนีหุ้นเช้าทดสอบ 1,000 จุด
นักวิเคราะห์ฯคาดตลาดหุ้นไทยเช้านี้ปรับขึ้นได้ต่อและมีโอกาสทดสอบ 1,000 จุดอีกครั้ง แต่มองว่าตลาดฯยังมีความผันผวนจากแรงขายและวอลุ่มยังไม่แน่น ต้องระวัง
27 ต.ค. 2553

นักวิเคราะห์ฯคาดตลาดหุ้นไทยเช้านี้ปรับขึ้นได้ต่อและมีโอกาสทดสอบ 1,000 จุดอีกครั้ง แต่มองว่าตลาดฯยังมีความผันผวนจากแรงขายและวอลุ่มยังไม่แน่น ต้องระวัง
นายเจริญ เอี่ยมพัฒนธรรม ผู้อำนวยฝ่ายวิเคราะห์หลักทรัพย์ บล.เคที ซีมิโก้ กล่าวว่า ตลาดหุ้นไทยเช้านี้ยังมีมุมมองเป็นบวก โดยคาดว่าน่าจะปรับตัวขึ้นไปได้ต่อและมีโอกาสขึ้นไปทดสอบ 1,000 จุดอีกครั้ง หลังจากขึ้นไปแตะเมื่อวานนี้ แต่ทั้งนี้มองว่าตลาดฯยังมีความผันผวนจากแรงขายและวอลุ่มตลาดฯยังไม่หนาแน่น จึงต้องระมัดระวัง
ปัจจัยสำคัญที่นักลงทุนต่างจับตากันอยู่ในขณะนี้คือการประชุมธนาคารกลางสหรัฐ(เฟด)ในเดือนหน้าเรื่องการการอัดฉีดเม็ดเงินเข้าระบบ(QE) จึงทำให้ภาพรวมตลาดฯต่างๆทั้งสหรัฐฯและยุโรปค่อนข้างที่จะทรงตัวเพื่อรอความชัดเจน
ทั้งนี้ แนะนำลงทุนหุ้นกลุ่มพลังงานที่คาดว่าผลประกอบการไตรามาส 3/53 ยังอยู่ในเกณฑ์ที่ดี และหลายตัวก็มีโอกาสทำ New High ส่วนกลุ่มแบงก์มองว่ายังค่อนข้างทรงๆ แต่เหมาะสำหรับการลงทุนระยะยาว ด้านตลาดหุ้นอื่นในภูมิภาคเอเชียเช้านี้ส่วนใหญ่ทรงตัวมีบวกบ้างแต่ก็ไม่ได้มาก 
พร้อมให้แนวรับวันนี้ 980 จุด แนวต้าน 1,000 จุด